রাসেল আহমেদ: রাজধানী ঢাকার পূর্বে ভুলতার গাউসিয়া হাটে অভাবনীয় বাণিজ্যের ধুন্ধুমার কাণ্ড ঘটে চলছে। প্রতি মঙ্গলবার হাট বসে এখানে। সারাদেশের কাপড় ব্যবসায়ীদের বিপণন-তীর্থ হয়ে ওঠে ঢাকা-সিলেট মহাসড়কের পাশের এই মোকাম। প্রায় তিন যুগের কিংবদন্তী হয়ে ওঠা এই বস্ত্র-হাটের অলিগলিতে হাজারো ক্রেতার ভীড়ে পা ফেলা দায়। বিক্রি-বাট্রা হয় অবিশ্বাস্য অংকে। শুধু মঙ্গলবার দিনেই বিক্রি হয় প্রায় ৪০ কোটি টাকা। এ হাটের ক্রেতা সব নারী। হাটকে ঘিরে সারাদেশের ৩০ হাজার নারীর ভাগ্যের চাকা সচল হয়েছে।